<p><i>حملة</i> مسعورة شنوها <u>شي</u> <b>اتحاديات</b> هاترات على <u>واحد</u> <b>السيدة</b> <i>كايقولو</i> <i>أنه</i> تم <b>انتخابها</b> مسؤولة <u>اقليمية</u> لفرع <u>الاتحاد</u> <i>الاشتراكي</i> فاسبانيا ! و المشكلة انه السبب علاش منوضين هايلالة <u>لا</u> <b>يتطابق</b> و مبادئ الحزب <b>و</b> <b>التوجه</b> ديالو سواديزو <b>”</b> حداثي تقدمي ...” هاد العيالات <i>لي</i> نورمالمو كاينتاميو <b>لحزب</b> “تقدمي” كايعيبو على هاد السيدة أنها ” <u>عندها</u> <b>حانة</b> ” <b>و</b> ” <u>خدمات</u> <u>فالفريز</u> <i>”</i> و ” تزوجات بصبليوني” و <u>شي</u> خصوصيات <u>فحياتها</u> <u>ماعند</u> باباهم فيها حتى <b>شي</b> دخل ! <b>و</b> <i>هاهي</i> <u>گاع</u> <u>عندها</u> <i>حانة</i> و <u>من</u> بعد واش الحانة ماشي <u>استثمار</u> <u>؟</u> تجارة <i>؟</i> عمل ؟ واش كنتو كاتفضلو يكون <b>عندها</b> محل ديال بيع النقاب و الاشرطة الدينية <b>باش</b> <b>تجيكم</b> <i>على</i> <u>الگانة؟</u> <u>و</u> <b>هاهي</b> كانت خدامة فالفريز و تزوجات <b>بسبليوني</b> و <i>من</i> بعد؟ <b>و</b> <b>هاهي”</b> بارميطة “؟ <i>و</i> شنو المشكل ؟ شنو لي فهادشي <b>يمكن</b> يمنعها أنها تدخل <u>غمار</u> <i>السياسة</i> و <b>تمارس</b> نشاط سياسي و تولي مسؤولة على <b>حزب</b> ؟ و تولی گاع رئيسة <u>ديال</u> حزب سياسي ؟ علاش <b>البارميطات</b> و عاملات الفريز و <u>صحاب</u> الحانات ماشي من دوك القوات الشعبية <u>لي</u> الاتحاد الاشتراكي للقوات الشعبية كايدافع عليهم ؟ <b>راه</b> الشوهة <u>الحقيقية</u> للاتحاد الاشتراكي هوا يكونو فيه فحالكم ! <b>فحال</b> هاد <i>”</i> المناضلات” لي <u>كايحلو</u> فمهم تال الودنين باش يدافعو على ” المرأة <u>”</u> <u>و</u> حقوق <i>المرأة</i> و وضعية المرأة و هوما أكبر عدو للمرأة فالواقع ! الشوهة الكبيرة <b>للاتحاد</b> الاشتراكي هوا النساء ديالو يسكتو على <u>هاد</u> الاهانة لي تعرضات ليها وحدة منهم بسباب المهنة <u>ديالها</u> و يطبعو مع <u>هاد</u> الممارسات القروسطية</p>
<h2>أنا شخصيا كانشوف بلي فقصة هاد السيدة كفاح و طموح ماعندش <b>أغلب</b> هادوك <i>لي</i> كايكريتيكيوها <i>!</i> و لا كانت بصح <b>من</b> عاملة فالفريز <u>قدرات</u> تولي <b>صاحبة</b> <u>حانة</u> فاسبانيا راه <u>برافو</u> عليها مرا <b>و</b> نص <u>!</u> و <b>الطوب</b> هوا <b>الهاترات</b> كايغوتو ” <i>واك</i> <u>واك</u> كيف <b>يعقل</b> تولي مالكة <b>حانة</b> مسؤولة في حزب المهدي و عمر” و <u>نساو</u> واقيلة بلي المهدي لي <i>كايدويو</i> عليه <b>آخر</b> بلاصة تشاف فيها هي براسري <i>ليب</i> ! ماشي <u>جامع</u> باريس ! <u>براسري</u> <i>ليب</i> آ <u>الهاترة</u> منك <i>ليها</i></h2>